U-I-11/01
Natisni
Opravilna št.:
U-I-11/01
Datum odločitve:
27. 9. 2001
Objavljeno:
OdlUS X, 167
ECLI:
ECLI:SI:USRS:2001:U.I.11.01
Akt:
Zakon o preprečevanju omejevanja konkurence (Uradni list RS, št. 56/99) (ZPOmK)
Izrek:
Postopek za preizkus pobude za začetek postopka za oceno ustavnosti Zakona o preprečevanju omejevanja konkurence (Uradni list RS, št. 56/99) se ustavi.
Evidenčni stavek:
Ustavno sodišče je postopek za preizkus pobude ustavilo, ker pobudnica vloge v danem roku ni dopolnila.
Geslo:
Nepopolna vloga in njena nedopolnitev v določenem roku.
Pravna podlaga:
Zakon o Ustavnem sodišču (ZUstS), 24., 3. odst. 28. čl.
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
zakon
Vlagatelj:
Družba Virti, d.o.o., Ljubljana
Datum vloge:
10. 1. 2001
Vrsta odločitve:
sklep
Vrsta rešitve:
ustavitev
Dokument:
US20969
Dokument v PDF obliki:
U-I-11-01.pdf
117 KB
Prenesite datoteko
U-I-11/01
27. 9. 2001
S K L E P
Ustavno sodišče je v postopku za preizkus pobude družbe Virti, d.o.o., Ljubljana, ki jo zastopa direktor Aleš Lunder, na seji dne 27. septembra 2001
s k l e n i l o :
Postopek za preizkus pobude za začetek postopka za oceno ustavnosti Zakona o preprečevanju omejevanja konkurence (Uradni list RS, št. 56/99) se ustavi.
Obrazložitev
1. Pobudnica je dne 9. 1. 2001 vložila pobudo za začetek postopka za oceno ustavnosti Zakona o preprečevanju omejevanja konkurence (v nadaljevanju ZPOmK). Iz vsebine pobude izhaja, da izpodbija prvi odstavek 25. člena ZPOmK, po katerem se izvleček sklepa o uvedbi postopka objavi v Uradnem listu, razen če direktor Urada za varstvo konkurence (v nadaljevanju Urad) presodi, da je to v nasprotju z interesi preiskave. Svoj pravni interes je ob vložitvi pobude izkazovala zlasti z odprtim postopkom pred Uradom, ki je zadeval tudi njo. Urad je namreč izdal sklep o začetku postopka presoje skladnosti domnevne koncentracije s pravili konkurence št. 3071-32/00-7 z dne 3. 10. 2000, katerega izvleček je bil objavljen v Uradnem listu, kar naj bi ji povzročilo škodo. Navedeni sklep je posebej izpodbijala tudi z ustavno pritožbo. S kasnejšo vlogo je pobudnica predložila kopijo novejšega sklepa Urada, prav tako objavljenega v Uradnem listu, o ustavitvi postopka domnevne koncentracije. Njena ustavna pritožba pa je bila kot prepozna zavržena s sklepom Ustavnega sodišča št. Up-22/01 z dne 29. 5. 2001.
2. Po določbi prvega odstavka 24. člena Zakona o Ustavnem sodišču (Uradni list RS, št. 15/94 - v nadaljevanju ZUstS) lahko vsakdo da pisno pobudo za začetek postopka, če izkaže svoj pravni interes. Ta mora po praksi Ustavnega sodišča obstajati ves čas postopka.
Ker glede na zgoraj navedeno pobuda ne vsebuje zadostnih podatkov, ki so potrebni za njen preizkus, je Ustavno sodišče pobudnico pozvalo, naj pobudo dopolni in izkaže pravni interes. Pri tem je bila pobudnica opozorjena, da lahko Ustavno sodišče na podlagi tretjega odstavka 28. člena ZUstS postopek ustavi, če pobude v danem roku ne bo dopolnila.
3. Ker pobudnica vloge v danem roku ni dopolnila, je Ustavno sodišče postopek za preizkus pobude ustavilo.
4. Ustavno sodišče je sprejelo ta sklep na podlagi tretjega odstavka 28. člena ZUstS in prve alinee 52. člena Poslovnika Ustavnega sodišča (Uradni list RS, št. 49/98) v sestavi: namestnik predsednika dr. Lojze Ude ter sodnice in sodniki dr. Janez Čebulj, dr. Zvonko Fišer, Lojze Janko, Milojka Modrijan, dr. Ciril Ribičič, dr. Mirjam Škrk in dr. Dragica Wedam-Lukić.
Namestnik predsednika
dr. Lojze Ude